Felipe Nasr

Luíz Felipe de Oliveira Nasr (s. 21. elokuuta 1992 Brasília, Distrito Federal, Brasilia)Felipe Nasr Driver DB on brasilialainen rata-autoilija.

Nasr ajoi kausilla 2015 ja 2016 Sauberilla Formula 1 -sarjassa.

Nasrin managerina on toiminut vuodesta 2010 lähtien Steve Robertson, joka tunnetaan erityisesti Kimi Räikkösen pitkäaikaisena managerina. Nasrin libanonilaistaustainen isä Samir ja setä Amir omistavat perinteikkään Amir Nasr Racing -tallin joka osallistuu muun muassa Formula 3 Sudamericana -sarjaan.ANR - 30 anos em alta performance  Viitattu 3.2.15

Ura ennen F1-sarjaa
Karting & Formula BMW
Nasr aloitti kartinguransa 7-vuotiaana. Vuosina 2000–2007 hän voitti useita mestaruuksia kotimaassaan Brasiliassa. Formulauransa Nasr aloitti vuonna 2008 siirtyen ajamaan Amerikan Formula BMW -sarjaan ajaen kaksi kilpailua Interlagosin radalla. Noissa kahdessa ainoassa kilpailussa Nasr sai 25 pistettä ja sijoittui kerran palkintokorokkeelle. Hän sijoittui sarjan kymmenenneksi. Vuonna 2009 Nasr kilpaili Formula BMW Eurosarjassa. Hän voitti sarjan mestaruuden ottaen viisi voittoa, kuusi paalupaikkaa, 14 palkintosijaa ja keräsi 392 pistettä.

Formula 3
Vuonna 2010 Nasr siirtyi Britannian Formula 3 -sarjaan. Siellä hän voitti yhden kilpailun ja starttasi myös kerran paalupaikalta. Hän keräsi 136 pistettä ja sijoittui sarjan viidenneksi. Nasr jatkoi sarjassa vuonna 2011 ja voitti mestaruuden ottaen seitsemän voittoa, neljä paalupaikkaa ja 12 palkintosijaa keräten 237 pistettä. Hän osallistui myös Macaon Grand Prix’hin, jossa hän sijoittui toiseksi.

Vuoden 2012 loppupuolella Nasr ajoi kaksi kilpailua Formula 3 Eurosarjassa. Macaon Grand Prix’ssa hän sijoittui viidenneksi.

GP2
Vuonna 2012 Nasr siirtyi GP2 -sarjaan kilpaillen DAMS -tallissa. Hän ajoi kauden aikana neljästi palkintokorokesijoille sijoittuen loppupisteissä kymmenenneksi. Vuonna 2013 Nasr jatkoi GP2:ssa ja siirtyi Carlin -talliin. Hän saavutti kauden aikana neljä kakkossijaa ja kaksi kolmossijaa, sijoittuen sarjan neljänneksi.

Vuonna 2014 Nasr ajoi kolmannen kautensa GP2 -sarjassa jatkaen Carlinilla. Hän onnistui ottamaan uran ensimmäisen voittonsa Barcelonan sprinttikilpailussa. Toisen voittonsa Nasr nappasi Itävallan pitkässä kilpailussa. Hän otti voitot myös Britannian ja Belgian sprinttikilpailussa, saavutti kauden aikana yhden paalupaikan ja kaksi kilpailun nopeinta kierrosta, sijoittuen sarjan loppupisteissä kolmanneksi.

Formula 1 -ura
Helmikuussa 2014 Nasr nimitettiin Williamsin testi- ja varakuljettajaksi kaudeksi 2014. Hän ajoi kauden aikana viidet vapaat harjoitukset sekä kolme virallista testisessiota.Williams Formula 1 team gives Felipe Nasr test driver role for 2014 Viitattu 15.3.15 Nasr pääsi aloittamaan työnsä heti Bahrainin talvitesteissä, joissa hän ajoi Williamsin F1-autoa yhden päivän ajan.

Sauber (2015–2016)
Marraskuussa 2014 Sauber -talli vahvisti tehneensä sopimuksen Nasrin kanssa kaudelle 2015. Hänen tallikaverikseen siirtyi Caterhamilta ruotsalainen Marcus Ericsson.Williamsilla testannut brassikuski sai F1-sopimuksen  Ensimmäisessä kilpailussaan Australiassa Nasr sijoittui viidenneksi ottaen ensimmäiset maailmanmestaruuspisteensä, sijoitus jäi Nasrin uran parhaaksi. Malesiassa Nasr törmäsi avauskierroksella Kimi Räikköseen rikkoen Räikkösen takarenkaan ja oman etusiipensä. Kiinassa Nasr oli kahdeksas ja Monacossa yhdeksäs. Kanadan Grand Prix’n kolmansissa vapaissa harjoituksissa Nasr menetti autonsa hallinnan lämmittäessään renkaitaan, ja hän törmäsi rajusti seinään. Nasr ei loukkaantunut ulosajossa. Britannian Grand Prix’iin Nasr ei osallistunut vaihdelaatikkovian takia. Singaporessa Nasr palasi pistekantaan ollen kymmenes. Japanin osakilpailussa Nasr joutui keskeyttämään kilpailun vain muutama kierros ennen maalia. Venäjän GP:ssä Nasr ajoi seitsemänneksi, mutta nousi kuudenneksi, Kimi Räikkösen saatua aikarangaistuksen. Yhdysvaltain osakilpailussa Nasr törmäsi toisella kierroksella yhteen tallikaverinsa kanssa rikkoen etusiipensä. Nasr kuitenkin onnistui jatkamaan kilpailuaan ollen maalissa lopulta yhdeksäs. Nasrin kauden parhaaksi sijoitukseksi jäi Australian osakilpailun viides sija. Hän keräsi kauden aikana 27 pistettä sijoittuen MM-sarjan 13:nneksi.

Nasr jatkoi Sauberilla myös kaudella 2016. Nasr saavutti Sauberin ainoat pisteet kotikilpailustaan Brasiliasta ajaen maaliin yhdeksäntenä. Sillä sijalla Sauber nousi valmistajien MM-sarjassa Manorin edelle kymmenenneksi. Nasr ei saanut jatkosopimusta mistään tallista seuraavalle kaudelle.

 Formula 1 -tulokset
 Tulokset kilpailuittain 
KausiTalli123456789101112131415161718192021PisteetSijoitus2014Williams AUS  MAL  BHRTD CHNTD ESPTD MON  CAN  AUT  GBR  GER  HUN  BEL  ITA  SIN  JPN  RUS  USATD BRATD ABU ––2015Sauber AUS5 MAL12 CHN8 BHR12 ESP12 MON9 CAN16 AUT11 GBRDNS HUN11 BEL11 ITA13 SIN10 JPN20† RUS6 USA9 MEXKesk. BRA13 ABU152713.2016Sauber AUS15 BHR14 CHN20 RUS16 ESP14 MONKesk. CAN18 EUR12 AUT13 GBR15 HUN17 GERKesk. BEL17 ITAKesk. SIN13 MALKesk. JPN19 USA15 MEX15 BRA9 ABU16217.
† - Keskeytti, mutta sai tuloksen ajettuaan 90 % kisapituudesta.

 Kaudet numeroina 
 Kausi  Talli  Sijoitus  Kilpailut  Pisteet  Voitot  Palkinto-pallisijat  Paalu-paikat  Nopeimmatkierrokset  Pistesijat  Keskeytykset 2015  Sauber-Ferrari  13.  19  27  0  0  0  0  6  1 2016  Sauber-Ferrari  17.  21  2  0  0  0  0  1  4 Yhteensä (2 kautta)  40  29  0  0  0  0  7  5

Merkkipaalut
NroMerkkipaaluAjetut GP:tOsakilpailu1Ensimmäinen kilpailu1Australian GP 20152Ensimmäiset MM-pisteet1Australian GP 2015

 GP2- tulokset 
KausiTalli123456789101112131415161718192021222324PisteetSijoitus2012DAMS MALFEA6 MALSPR3 BHR1FEAKesk. BHR1SPR6 BHR2FEA11 BHR2SPR5 ESPFEA11 ESPSPR9 MONFEA17 MONSPRKesk. EURFEAKesk. EURSPR14 GBRFEA6 GBRSPR3 GERFEA4 GERSPR3 HUNFEA25 HUNSPR8 BELFEA8 BELSPR2 ITAFEAKesk. ITASPR21 SINFEA6 SINSPR79510.2013Carlin MALFEA4 MALSPR2 BHRFEA4 BHRSPR2 ESPFEA2 ESPSPR3 MONFEA4 MONSPR4 GBRFEAKesk. GBRSPR7 GERFEA9 GERSPR4 HUNFEA3 HUNSPR5 BELFEAKesk. BELSPR8 ITAFEAKesk. ITASPR12 SINFEA2 SINSPR16 ABUFEA7 ABUSPR181544.2014Carlin BHRFEA8 BHRSPR4 ESPFEA3 ESPSPR1 MONFEA3 MONSPRKesk. AUTFEA1 AUTSPRKesk. GBRFEA7 GBRSPR1 GERFEA5 GERSPR2 HUNFEA6 HUNSPR3 BELFEA4 BELSPR1 ITAFEA6 ITASPR6 RUSFEA17 RUSSPR3 ABUFEA4 ABUSPR2 224 3.

 Lähteet 

Luokka:Brasilialaiset Formula 1 -kuljettajat
Luokka:Formula E -kuljettajat
Luokka:GP2-kuljettajat
Luokka:Vuonna 1992 syntyneet
Luokka:Elävät henkilöt